Gedagte vir die dag: God sal vergewe en vergeet | Maroela Media
Tog is dit Ek wat jou opstandigheid vergewe. Ek dink nie meer aan jou sondes nie. (Jesaja 43:25)
In die Ou Testament het die mense baie meer gereken op God se genade as wat ons dalk dink. Hulle het geglo God ken die mens, Hy weet dat hy feilbaar is; dat God nie vir ewig vir sy volk kwaad sal bly nie, al het hulle oortree. So het hulle sy genade verstaan. Die Nuwe-Testamentiese perspektief is dat God se genade in Jesus Christus nog veel groter is. In elk geval, God sê hier in Jesaja 43:25 die Jode se sonde is nou vergewe.
Dan lees ons iets moois: God "dink nie meer aan hulle sonde nie". Dit laat ons die vraag vra: Wat gebeur as ons nooit meer aan iets dink nie? Dit vervaag in ons gedagtes, nie waar nie? Ja, ons vergeet mettertyd … Sien jy? God "vergewe en vergeet" – nie letterlik nie, maar op grond van sy keuse. Vergifnis is om te besluit om nie weer aan 'n oortreding te dink nie. So het God eenvoudig besluit om nie meer aan jou sonde te dink nie. Hy wil net nie. Hou jy nou maar ook op om daaraan te dink.
Here, dankie vir u vergifnis! Amen.
Dankie vir die boodskap oor vergifnis ek glo aan vergifnis wil net graag weet as mens n persoon vergewe en hy doen die ding weer en weer.Hoe nou gemaak? Ek meen as mens sonde gedoen het laat staan mens dit tog mens gaan nie elke keer terug en doen dieselfde sonde oor nie.Ek praat van ontrouheid in huwelik .Dankie ??
Ansa, jy kan herhaaldelik vergewe vir verneukery (Efesiers 4:32) want God vergewe ons herhaaldelik. Of jy kan die persoon skei. Let wel om nie Egbreuk (Egskeiding) te pleeg nie, is een van die Tien Gebooie so dis baie ernstig in God se oe maar in die Nuwe Testament (Matteus 5:32, 19:9) se dit dat "rondlopery" n geldige uitsondering vir egskeiding. Jy kan die persoon vergewe maar onthou die persoon het teen God ook gesondig en sal dus God ook moet vra vir vergifnis as hy/sy rerig berou het. Hoop dit antwoord jou vraag, maar gaan altyd na die Bybel toe… Lees meer »
N Mens moet erg berou he oor sy sonde en n 380 grade ommeswaai in jou lewe maak , nietmin sal jy die prys betaal vir die skade wat jy veroorsaak het, maar jy sal n goeie les leer en saam met God die pad stap.
Baie dankie vir almal van julle wat vir my raat gegee het.Ek het die sterkte so nodig baie dankie Ek raak net party dae moedeloos.??